**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

Rīga, Brīvības iela 55, 506.telpa, plkst.11:00

Rīgā, 2016. gada 11.janvārī Nr.3

Sēdi vada: Pēteris Dzirkals – padomes priekšsēdētājs

Sēdē piedalās: Valdis Birkavs; Zigmārs Brunavs; Kaspars Bondars; Aivars Draudiņš; Leonīds Jākobsons; Ināra Laube; Jānis Libkovskis; Jānis Rāzna; Mārtiņš Straume; Normunds Grinbergs; Elīna Rožulapa; Juris Mellēns; Tālivaldis Vectirāns; Oskars Zivtiņš, Margarita Gorškovska (LPS).

Uzaicinātie: Raimonds Aleksejenko – Ekonomikas ministrijas valsts sekretāra vietnieks;

Emīls Jakrins – Rīgas Domes Satiksmes departaments;

Diāna Šmite - Rīgas Domes Satiksmes departaments;

Uģis Brože - Rīgas Domes Satiksmes departaments;

Juris Kalniņš – Latvijas Melioratoru biedrības Sertificēšanas centrs;

Ilona Kuikucāne – Latvijas darba devēju konfederācija;

Mārtiņš Auders – EM Būvniecības un mājokļu politikas departamenta direktora vietnieks;

Renārs Špade – EM Būvniecības un mājokļu politikas departamenta Būvniecības politikas nodaļas vadītājs;

Elita Rubesa – Voravko – EM Sabiedrisko attiecību nodaļa.

Sēdē nepiedalās: Gints Miķelsons; Līga Gaile; Leonīds Pakrastiņš; Jurijs Spiridonovs; Jurijs Strods.

Protokolē: Inese Rostoka - EM Būvniecības un mājokļu politikas departamenta Būvniecības politikas nodaļas vecākā eksperte.

Darba kārtība:

1. Par būvuzraudzības veikšanu ielām (MK 14.10.2014. noteikumi Nr.633, “[Autoceļu un ielu būvnoteikumi](http://likumi.lv/doc.php?id=269710)”.
2. Latvijas melioratoru biedrības Hidromelioratīvās būvniecības speciālistu sertifikācijas centrs par ekspertu eksāmena un tālākizglītības tēmām (MK noteikumu Nr.610, 6.9. punkts).
3. Eiropas Savienības struktūrfondu un Kohēzijas fonda 2014.-2020.gada plānošanas perioda specifisko atbalsta mērķu ieviešana.
4. Par būvkomersantu nodevas aprēķināšanas kārtību - grozījumi Ministru kabineta 25.02.2014., noteikumos Nr.116 “Būvkomersantu reģistrācijas noteikumi”.
5. Būvniecības profesionālās identifikācijas kartes.
6. Citi jautājumi:
   1. Latvijas Ģeotehniķu savienības vēstule Vides un reģionālās attīstības ministrijai.
   2. Darba plāns turpmākajām LBP sēdēm.

Sēdi sāk 11:00

**1.§**

**Par būvuzraudzības veikšanu ielām**

(MK 14.10.2014. noteikumi Nr.633, “[Autoceļu un ielu būvnoteikumi](http://likumi.lv/doc.php?id=269710)”)

--------------------------------------------------------------------------------------------------

**Ziņo:** E.Jakrins, J.Rāzna

Rīgas Domes Satiksmes departaments ierosina veikt izmaiņas MK noteikumu Nr. 633, sadaļas 3. Ceļu un ielu būvnoteikumi 137.punktā, papildinot to ar normu, kas noteiktu, ka otrās grupas inženierbūvju būvuzraudzību var veikt būvspeciālisti (pasūtītāja darbinieki) uz darba devēja rīkojuma pamata. Priekšlikums - speciālajos būvnoteikumos noteikt iespēju pasūtītājam izvēlēties būvuzraudzība formu veicot to ar iekšējiem resursiem vai piesaistot būvuzraudzību kā ārpakalpojumu.

Pret to iebilst Transportbūvju inženieru asociācija un Latvijas inženierkonsultantu asociācija, jo tas ir pretrunā ar Būvniecības likumā paustajiem principiem par neatkarīgu būvuzraudzību, pretrunā ar valsts pārvaldes likumu par pašvaldību funkcijām, kā arī rada papildus riskus būvniecības procesa caurspīdīgumam un atklātumam. TIA pārstāvis uzsver, ka šāda iespēja būtu izskatāma būvdarbiem, kas saistīti ar esošo būvju uzturēšanu un veicot 1. grupas būvju izbūvi.

Padome vienojas, ka šis jautājums būtu jāskata plašākā kontekstā arī attiecībā uz būvēm un inženiertīkliem, jo spēkā esošā likumdošana neparedz gadījumus būvuzraudzībai, ka Pasūtītājs (būvkomersants) saviem spēkiem, savām vajadzībām veic būvniecību, tāpat šādos gadījumos ar nevar izmantot arī savus resursus, pat ja būvkomersanta darbības sfērā ietilpst arī būvuzraudzība. Kā piemēri tiek minēti: Latvenergo, Latvijas gāze, Lattelecom u.c. – kas paši veic būvuzraudzība savos būvobjektos.

Balsojums par principiālu būvuzraudzības kārtības pārskatīšanai, skatot šo jautājumu plašākā kontekstā un attiecinot uz visu nozari.

Balsojumā piedalās 16 balsstiesīgie padomes locekļi:

“Par” – 14; “Atturas” – 2; “Pret”- 0.

**Nolemj:** 1. Padome konceptuāli atbalsta Rīgas Domes Satiksmes departamenta priekšlikumu, skatot šo jautājumu plašākā kontekstā un attiecinot uz visu nozari.

2. Ekonomikas ministrijai izvērtēt priekšlikuma atbilstību Būvniecības likumam un spēkā esošajam regulējuma, un piedāvāt iespējas veikt atbilstošus grozījumus normatīvajos aktos.

**2.§**

**Latvijas melioratoru biedrības Hidromelioratīvās būvniecības speciālistu sertifikācijas centrs par ekspertu eksāmena un tālākizglītības tēmām**

(MK noteikumu Nr.610, 6.9. punkts)

--------------------------------------------------------------------------------------------------

**Ziņo:** J.Kalniņš

Informē padomi par Latvijas melioratoru biedrības Sertifikācijas centra gatavību hidromelioratīvās Būvniecības speciālistu kompetences pārbaudei. Pielikumā eksāmenu programmas un eksāmenu lapa. Pretendentiem jāpārzina Latvijas Republikas likumi, normatīvie akti, standarti. Plašāka informācija pieejama biedrības mājas lapā internetā [www.LMB-melio.lv](http://www.LMB-melio.lv).

Padome vērš uzmanību uz to, ka eksāmenu programmā – inženierizpētē ir atsauces uz Zemkopības ministrija izdotajiem tehniskajiem noteikumiem, kuri ir novecojuši. Ekonomikas ministrija ir ieviesusi Eirokodeksu standartus, citu ministriju izdotajā normatīvajā regulējumā Eirokodeksa standartus vēl nav ieviesušas, kas attiecas arī uz citām nozarēm, tāpēc Sertificēšanas centra eksāmenu programmās ir ietvertas prasības pārzināt neaktuālus standartus.

**Nolemj:** 1. Atbalstīt Latvijas melioratoru biedrības Hidromelioratīvās būvniecības speciālistu sertifikācijas centra ekspertu kompetences pārbaudes eksāmena kārtību un tālākizglītības tēmām, vienlaikus lūdzot precizēt tēmas atbilstoši spēkā esošajam normatīvajam regulējumam un Eirokodeksa standartiem;

2. Sekretariātam sagatavot vēstuli, kurā LBP rosina ministrijām, uz kurām attiecas Eirokodeksa standarti, ieviest standartus normatīvajos aktos un uz to pamata izdotajos tehniskajos norādījumos.

**3.§**

**Eiropas Savienības struktūrfondu un Kohēzijas fonda 2014.-2020.gada plānošanas perioda specifisko atbalsta mērķu ieviešana (Ekonomikas ministrija).**

--------------------------------------------------------------------------------------------------

**Ziņo:** R.Aleksejenko

Informē par ES fondu programmām (prezentācija pielikumā).

Ekonomikas ministrijas kompetencē 3 lieli bloki : Inovācijas; Mazo un vidējo komersantu konkurētspējas veicināšana; Energoefektivitāte un enerģētika:

2 programmās būvniecības sektors ir atbalsta saņēmējs:

* Kompetences centri - programma ir apstiprināta, martā plānots uzsaukums, tiks aicinātas būvniecības organizācijas, lai informētu par nosacījumiem;
* Nodarbināto apmācība – ir apstiprināts un tiks uzsākts martā

4 programmās būvnieki būs izpildītāji:

* Industriālo zonu attīstība – būs apstiprināta martā - jūlijs/augusts, kad tiks organizēts konkurss;
* Energoefektivitāte dzīvojamās mājās – notiek sarunas ar Eiropas Komisiju (EK), jo esošajā ekonomiskajā situācijā projekti ir neefektīvāki no ieguldījumu viedokļa, atdeve nav tik liela, lai iedzīvotāji redzētu ieguvumus un izpildīt EK nosacījumus ir iespējams tikai, ja būvniecības izmaksas samazinās. Kad EK būs pateikusi savus riskus martā varētu sākt pieņemt pieteikumus programmai.

Padomei ir pretenzijas pret projektu realizācijas termiņiem, kad nepietiek laika projektēšanai un papildus punktu piešķiršanas nosacījumiem, kad priekšrocības ir tiem pretendentiem, kuriem ir sagatavots būvprojekts, jo projekta saturu komisija nevērtē.

J.Mellēns iesaka, kā kritēriju izmantot būvvaldes izsniegtu būvatļauju *(****būvatļauja****— administratīvais akts ar nosacījumiem būvniecības ieceres realizācijai dabā — projektēšanai un būvdarbiem — līdz būves pieņemšanai ekspluatācijā)*, kas atbilstoši Būvniecības likumā noteiktajam, norāda uz būvniecības ieceri un veiktajiem priekšdarbiem tās īstenošanai, tā dod tiesības uzsākt projektēt, tad ir zināmi būves parametri, var noteikt ar 20% precizitāti aptuvenās būves izmaksas.

E.Rožulapa iebilst pret nesamērīgi īso laiku, kas tiek atvēlēts projektēšanai, jo lielākiem objektiem projektēšana var aizņemt vairāk kā gadu un ilgāk. Ja labāk un kvalitatīvāk izstrādāts būvprojekts, būvniecības laikā var iegūt laiku un ietaupīt naudu.

**Nolemj:** Ieteikt Ekonomikas ministrijai, gatavojot ES fondu programmu apguves dokumentāciju, ņemt vērā būvniecības procesa specifiku un noteikt:

- garākus projektu pieteikšanas termiņus;

- pagarināt projektu realizācijas laiku, atbilstoši realizējamā projekta apjomam;

- izvērtēt iespēju, ņemt vērā pretendentam izsniegto būvatļauju.

**4.§**

**Par būvkomersantu nodevas aprēķināšanas kārtību** - **grozījumi Ministru kabineta 25.02.2014., noteikumos Nr.116 “Būvkomersantu reģistrācijas noteikumi”**

**--------------------------------------------------------------------------------------------------**

**Ziņo:** N.Grinbergs

Prezentē būvkomersanta ikgadējās valsts nodevas maksāšanas kārtību vēsturiskā aspektā.

Prezentācija pielikumā.

Secinājumi:

* Nozarei netiek atklāti, caurspīdīgi dota informācija par nodevas izlietojumu;
* Tiek slēpts / noklusēts nodevas patiesais izlietojums;
* Nodeva tiek iekasēta netaisnīgi;
* Nodevu nemaksā visi būvkomersantu reģistrā reģistrētie;
* Nodeva neveicina godprātīgu būvkomersanta attieksmi pret valsti.

Izejot no secinājumiem ir 2 priekšlikumi:

1. Balsot par būvkomersantu nodevas atcelšanu;
2. Izdarīt grozījumus MK 25.02.2014., noteikumos Nr.116 “Būvkomersantu reģistrācijas noteikumi:

”

“*27.3. par ikgadējās informācijas iekļaušanu reģistrā, ja būvkomersanta ~~pašu spēkiem~~ sniegto būvniecības pakalpojumu apjoms, ~~izņemot arhitektūras jomu un būvniecības jomas inženierizpētes un projektēšanas specialitātes,~~ iepriekšējā kalendāra gadā bijis:”*

Ekonomikas ministrija (R.Špade) informē par iespēju būvkomersantu nodevu izmantot būvspeciālistu apdrošināšanas garantiju fonda izveidošanai.

Ieceres sākumā noteikumos “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” pie garantijām, ja apdrošinātā persona nevar segt visus izdevumus, bija paredzēts, izveidot garantiju fondu, kura izveidošanai tiktu izmantota būvkomersantu nodeva.

Ministrija aicina padomi izlemt par būvkomersantu nodevas izmantošanu garantiju fondam un izsaka priekšlikumu garantijas fonda izveidošanu iekļaut Būvniecības stratēģijas plānā.

Padome nolemj balsojumu par būvkomersantu nodevu atlikt uz nākamo sēdi, un lūgt Ekonomikas ministrijai papildus informāciju par nodevas izlietojumu, lai pārliecinoties vai iekasētās nodevas izlietojums atbilst likumā «Par nodokļiem un nodevām» noteiktajam un vai finanses, kas paredzētas nozares sakārtošanai tiek šādam mērķim arī piešķirta un kāds ir plānotais izlietojums 2016.gadā.

**Nolemj:** Ekonomikas ministrijai sniegt padomei informāciju par būvkomersantu nodevas izlietojumu 2015.gadā, atšifrējot pa pozīcijām uninformēt padomi par plānoto nodevas izlietojumu 2016.gadā.

**5.§**

**Būvniecības profesionālās identifikācijas kartes**

--------------------------------------------------------------------------------------------------

**Ziņo:** N.Grinbergs

Priekšlikums ieviest Būvniecības profesionālās identifikācijas (ID) kartes radās, studējot ārvalstu pieredzi un sarunās starp būvniecības nozares sociālajiem partneriem – Latvijas celtnieku arodbiedrību un Latvijas Būvnieku asociāciju, kā darba devēju.

Pielikumā prezentācija.

ID Kartes mērķis:

* Būvniecībā strādājošo kvalifikācija;
* Darba drošība un aizsardzība;
* Samazināt ēnu ekonomiku;

Esošā situācija. Nozares prestižs zems un kvalificēti strādnieki aizbrauc strādāt uz citām valstīm.

Ir vienošanās ar sociālajiem partneriem par karšu brīvprātīgu ieviešanu šogad sākot ar 2 ceturksni. Ieviešot ID karšu sistēmu, tiek veidota datu bāze, ko var vēlāk savietot ar kontrolējošo institūciju datu bāzēm, kā arī ir pieejama informācija par strādājošo skaitu un kvalifikāciju, šobrīd nav nekādas informācijas par strādniekiem.

Plānots, ka Datu bāzi izstrādā un uztur nodibinājuma fonds, ko veido sociālie partneri darba devēji un arodbiedrība.

Aicina padomi balsot par atbalstu Būvniecības nozares sociālo partneru profesionālo ID karšu sistēmas ieviešanai Latvijā.

**Nolemj:** AtbalstītBūvniecībā strādājošo profesionālās identifikācijas kartes ieviešanu.

**6.§**

**Citi jautājumi**

**Ziņo:** P.Dzirkals

* 1. **Latvijas Ģeotehniķu savienības vēstule Vides un reģionālās attīstības ministrijai** (K.Bondars).

**Nolemj:** Sekretariātam nosūtīt vēstuli VARAM un uzaicināt pārstāvi uz nākamo sēdi, lai sniegtu atbildes LĢS.

* 1. **Par būvprojektu un būvju ekspertīžu veikšanu** (E.Rožulapa)

Pēc SIA “Būvkonsultants” iniciatīvas šā gada 6.janvārī notika sanāksme, kurā piedalījās personas un uzņēmumu pārstāvji, kas gatavojas veikt ekspertīzi, pasūtītāji, Pašvaldību un profesionālo organizāciju pārstāvji. Sanāksmes tēma bija Būvniecības valsts kontroles birojs un ekspertīžu veikšanas jaunā kārtība.

Sanāksmes dalībnieki nebija pārliecināti, ka ekspertīžu jaunā kārtība varētu tikt ieviesta līdz šā gada 1.jūlijam un vienojās lūgt Latvijas Būvniecības padomi izskatīt jautājumu par ekspertīžu jaunās kārtības ieviešanu.

**Nolemj:** 1.E.Rožulapa izsūta sēdes protokolu padomes locekļiem.

2. Uzaicināt BVKB direktoru P.Druķi uz padomes sēdi martā, lai informētu padomi par biroja darba plānu, lai līdz 30.06.2016. nodrošinātu būvniecības sektoru ar pietiekamu skaitu ekspertīžu veicēju un par to, kas izdarīts gada pirmajos divos mēnešos ekspertīžu veicēju kompetences novērtēšanā.

1. Sekretariātam informēt BVKB par padomes lēmumu
   1. **Darba plāns turpmākajām LBP sēdēm.**

.

1. N.Grinbergs ierosina nākamās sēdes darba kārtībā iekļaut jautājumu par solidārās atbildības principu būvniecībā.
2. Padomes locekļiem iesniegt sekretariātā jautājumus par kurus būtu nepieciešams izskatīt padomes sēdē.

**Nolemj:** Nākamo Latvijas būvniecības padomes sēdi sasaukt 2016.gada 8.februārī, pl.11:00, Ekonomikas ministrijā.

Sēdi slēdz 13:15

Padomes priekšsēdētājs P.Dzirkals

Protokolēja I.Rostoka